Silistra (Силистра en bulgaro) ye una ciudat d'o nordeste de Bulgaria. Se troba en a ribera d'o Danubio, chusto en a suya marguin sud, que marca en este endreito a muga entre Bulgaria y Rumanía, y ye a ciudat principal d'a Dobrucha Bulgara, tamién conoixita como Quadrilatero de Silistra. En tota a suya historia Silistra ha cambiato de mans, y ha estato en a subchección de diferents pueblos. En o sieglo XX se la disputoron Rumanía y Bulgaria, quedando de pa cutio en Bulgaria por os tractatos que se facioron dimpués d'a Segunda Guerra Mundial.